שמואל יניב

הרב שמואל יניב  הוא רב, מחנך ומחבר ספרים ציוני דתי.

חייו
החל משנת תשי"ט עד שנת תשכ"ו למד בישיבת מרכז הרב אצל הרב צבי יהודה הכהן קוק.

כשהיה בן 25 שלח אותו הרב שאול ישראלי לעמוד בראשות הישיבה התיכונית-מקצועית "אחוזת יעקב" בגן יבנה. לאחר שנה עבר לשמש כר"מ במדרשית נעם, במשך כתשע שנים. בהוראת הרצי"ה קוק, השתתף עם תלמידיו מהמדרשיה במפעל ההתיישבות של גוש אמונים, ופוטר בשל עלייתו איתם לסבסטיה. לימד באולפנת צפירה שבצפריה ובאולפנת אמנה שבכפר סבא. הקים שלוחה של מכון מאיר באוניברסיטת בר-אילן עם הרב ישראל הס.

מרצה בתחומי החינוך, הזוגיות ודילוגי האותיות במקרא.

יזם את פרס היצירה התורנית ע"ש הרצי"ה ועומד בראשו. חברי ועדת הפרס הם הרב חיים דרוקמן, הרב יעקב אריאל, הרב יצחק שילת והרב יהודה יונגסטר. חבר בארגון רבני דרך אמונה ומקורב לרב יצחק גינזבורג.

לפני ביצוע תוכנית ההתנתקות הביע תמיכה בדעתו של הרב אברהם שפירא שיש לסרב פקודה לבצע פינוי יישובים.

לאחר הפיגוע בישיבת מרכז הרב חתם על כרוז רבנים הקורא לציבור "לתאר לעצמו מה האויב זומם לעשות לנו, ולקיים בו מידה כנגד מידה".

משפחתו
נשוי וגר בגבעת שמואל. בתו תחיה נשואה לחגי לובר. בתו לאה נשואה לרב יאיר גזבר, ראש ישיבת ירושלים לצעירים. בנו הרב משה יניב משמש כר"מ בישיבה התיכונית אור עציון. שניים מנכדיו, הלל-מנחם ויגל-יעקב יניב תושבי הר ברכה, נרצחו על ידי מחבל פלסטיני בפיגוע הירי בחווארה בפברואר 2023.

חיבוריו
צפונות בתורה - תשעה חלקים.
דברי חכמים וצפונותיהם - שלשה חלקים.
תורת המשפט העברי
צפונות הנפש
צפונות האהבה (בעריכת חתנו הרב יאיר גזבר)
תוכו צפון אהבה
ההבדל הוא דק
התגלות
להמיר המר בהומור

קישורים חיצוניים
 
 דף הפייסבוק שמפרסמים תלמידיו
 שיעוריו באתר ישיבה
  שיעורים שהעביר מתוך ערוץ היוטיוב
 שיעוריו באתר הידברות
 טורי דעות שכתב בערוץ 7
 ריאיון עם הרב בעלון השבת מעייני הישועה
 

 
 שמעון כהן, הרב שמואל יניב: הנס החמישי של הרב דרוקמן הוא הגדול מכולם, באתר ערוץ 7, 8 בינואר 2023

הערות שוליים

רבני הציונות הדתית בישראל
אנשי חינוך ישראלים
מחברי ספרות תורנית
רבנים מקובלים ישראלים
עוסקים בפסיכולוגיה יהודית
בוגרי ישיבת מרכז הרב
מיסטיקה יהודית
ציונות דתית: אנשי חינוך
סגל מדרשית נעם
תלמידי הרצי"ה קוק
תלמידי הרב יצחק גינזבורג
גבעת שמואל: אישים
רבנים שקראו לסרב לפקודת פינוי שטחים